ব্যাঙ্গালুরু উৎসবে যাচ্ছে 'অাকাশ কত দূরে' ও 'নদীজন'
প্রকাশিত: বিকাল ০৪:৩৭ নভেম্বর ২৯, ২০১৪
ভারতের ব্যাঙ্গালুরু ইন্টারন্যাশনাল ফিল্ম ফেস্টিভ্যালে যাচ্ছে ইমপ্রেস টেলিফিল্ম প্রযোজিত দুটি ছবি। এর একটি সামিয়া জামান পরিচালিত ‌'অাকাশ কত দূরে'। অন্যটি শাহনাজ কাকলীর অপ্রকাশিত 'নদীজন'। অার উৎসবটি হবে অাগামী ৪ থেকে ১১ ডিসেম্বর।
ইমপ্রেস-এর সিনেমা বিভাগের নির্বাহী প্রযোজক কাজী শাহরিয়ার পারভেজ রাজন জানান, এই উৎসবে যোগ দেবেন 'অাকাশ কত দূরে'-ছবির কাহিনী ও চিত্রনাট্যকার গীতিকবি জুলফিকার রাসেল এবং 'নদীজন'-এর পরিচালক শাহনাজ কাকলী।
'অাকাশ কতো দূরে' এর অাগেও একাধিক অান্তর্জাতিক চলচ্চিত্র উৎসবে প্রদর্শিত হয়েছিল। অার ‘নদীজন’-এর কাজ সম্প্রতি শেষ হয়েছে। ছবিটি এখন মুক্তির অপেক্ষায়। এতে অভিনয় করেছেন মামুনুর রশীদ, প্রাণ, তমা মির্জা, নিরবসহ অনেকে।